Алексей Хомяков
Nachtstück

Превод от руски: Ана Александрова, —

chitanka.info

Nachtstück[0]

Звезда до звезда се запали в нощта,

която, тъй кротка, прегърна света,

                тъй ясна,

че аз си помислих: блестят небеса,

пред мен са полята, водите, леса,

съдбата богата е с рой чудеса,

                прекрасна!

Потоците прелестно къдрят вълни,

зелени дървета, поля, далнини,

                дъбрава…

Венец вечно свеж украсил любовта,

сдружил я със цветната шир, с пролетта —

светлик й дарява, изгрял в песента

                с прослава!

Небето е крепост. Там слънце блести.

Изгрял ли си с него високо и ти

                над бездна?

Но в огън щом плъзнат се живи звезди —

детинство, долавям пак твоите следи.

Вис синя… Политам към теб. Пребъди

                надзвездна!

[0] Нощен час. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.